ত্রিপুরা বিধানসভা
ত্রিপুরা বিধানসভা হল ভারতের ত্রিপুরা রাজ্যের এককক্ষ বিশিষ্ট আইনসভা, যেখানে বিধায়কের ৬০ টি সদস্যপদ রয়েছে। বর্তমান বিধানসভা সমাবেশ গোর্খাবস্তিতে অবস্থিত। আগরতলায় অবস্থিত উজ্জয়ন্ত প্রাসাদটি ছিল এর পূর্ববর্তী সমাবেশ স্থল। বিশেষ কোনো কারণে বিলুপ্তিকরণ বা পদত্যাগের ঘটনা না ঘটলে বিধানসভার সাধারণ মেয়াদ পাঁচ বছর। বর্তমান বিধানসভাটি দ্বাদশতম বিধানসভা, যেখানে রতন চক্রবর্তী হলেন সভার বর্তমান অধ্যক্ষ বা স্পিকার।